Ο **Φαουζί Μπασίρ Ραζάμπ Μπάιτ Ντουρμπίν** (αραβικά: فوزي بشير رجب بيت دوربين), γεννήθηκε 6 Μαΐου 1984), κοινά γνωστός ως **Φαουζί Μπασίρ**, είναι Ομανός πρώην διεθνής ποδοσφαιριστής, ο οποίος αγωνιζόταν ως επιθετικός μέσος.

Καριέρα σε συλλόγους
--------------------

Ο Μπασίρ αγωνίστηκε για διάφορους συλλόγους σε χώρες της Αραβικής Χερσονήσου, όπως οι: Ετιφάκ Φ.Κ. της Σαουδικής Αραβίας, οι Αλ Γουακρά ΣΚ και Αλ Γκαράφα ΣΚ του Κατάρ, οι Καντσία ΣΚ και Κάζμα ΣΚ του Κουβέιτ και Μπανίας ΣΚ και Αλ Ντάφρα ΣΚΚ και Αζμάν Κλαμπ των Ηνωμένων Αραβικών Εμιράτων. Την 1η Οκτωβρίου 2013, υπέγραψε συμβόλαιο έξι μηνών με την Ντοφάρ Κλαμπ.

Εθνική ομάδα
------------

Ήταν ενεργό μέλος της Εθνικής Ομάν από την αρχή της χιλιετίας. Ο Μπασίρ υπήρξε ένας πολύ βασικός παίκτης για την Εθνική Ομάν, καθώς και για τους συλλόγους του στην παραγωγή παιχνιδιού και στο σκοράρισμα. Ξεκίνησε να παίζει στην εθνική ομάδα από 17 ετών, το 2001 και από την αρχή ήταν μέλος της αρχικής ενδεκάδας. Ο Μπασίρ φόραγε τη φανέλα με το νούμερο 10 από το 2001. Ήταν μέλος της Εθνικής Ομάν μέχρι το 2013 έχοντας συμπληρώσει 150 διεθνείς συμμετοχές.

### Κύπελλο Αραβικού Κόλπου

Ο Μπασίρ έχει εμφανιστεί σε έξι Κύπελλα Αραβικού Κολπου. 
Έδειξε για πρώτη φορά το ταλέντο του κατά τη διάρκεια του 16ου Κυπέλλου Αραβικού Κόλπου το 2003–04, πετυχαίνοντας δύο γκολ, το πρώτο στην ισοπαλία με 1-1 εναντίον της Υεμένης και το δεύτερο στη με νίκη 2-0 επί του Κατάρ. Στη διοργάνωση, το Ομάν τερμάτισε στην τέταρτη θέση, καταλαμβάνοντας έτσι στην καλύτερη θέση του ποτέ στο Κύπελλο Αραβικού Κόλπου, την 4η, με οκτώ βαθμούς από δύο νίκες και δύο ισοπαλίες.

Στο 18ο Κύπελλο Αραβικού Κόλπου το 2007, σημείωσε ένα γκολ στη νίκη με 2-1 επί των Ηνωμένων Αραβικών Εμιράτων στη φάση των ομίλων. Αυτή ήταν η δεύτερη φορά που το Ομάν έφτασε στον τελικό, αλλά έχασε και πάλι από τους γηπεδούχους, τα Ηνωμένα Αραβικά Εμιράτα. Τελικά το 2009, βοήθησε την ομάδα του να κερδίσει το πρώτο τρόπαιο του Κυπέλλου Αραβικού Κόλπου. Πέτυχε ένα γκολ στο 19ο Κύπελλο Αραβικού Κόλπου στο 2-0 επί του Μπαχρέιν.

Στο 21ο Κύπελλο Αραβικού Κόλπου το 2013, έκανε δύο εμφανίσεις ως αρχηγός της ομάδας, αλλά δεν κατάφερε να πετύχει γκολ. Το Ομάν μπόρεσε να πετύχει μόνο ένα γκολ στη διοργάνωση, με πέναλτι κόντρα στο Κατάρ, σε αγώνα που το Ομάν έχασε με 2-1. Το Ομάν δεν κατάφερε να προκριθεί στους ημιτελικούς.

### Ασιατικό Κύπελλο

Ο Μπασίρ έχει εμφανιστεί στα προκριματικά του Ασιατικού Κυπέλλου 2004, στο Ασιατικό Κύπελλο 2004, στα προκριματικά του Ασιατικού Κυπέλλου 2007, στο Ασιατικό Κύπελλο 2007, στα προκριματικά του Ασιατικού Κυπέλλου 2011 και στα προκριματικά του Ασιατικού Κυπέλλου 2015.

Πέτυχε έξι γκολ στα προκριματικά του Ασιατικού Κυπέλλου 2004, δύο γκολ στη νίκη με 7-0 επί του Νεπάλ, χατ τρικ στη νίκη με 6-0 επί του Νεπάλ και ένα γκολ στη νίκη με 3-1 επί της Νότιας Κορέας, βοηθώντας έτσι την ομάδα του να προκριθεί στο Ασιατικό Κύπελλο 2004. Στη διοργάνωση, το Ομάν κέρδισε τέσσερις βαθμούς, τη νίκη με 2-0 επί της Ταϊλάνδης και την ισοπαλία με 2-2 εναντίον του Ιράν και ως εκ τούτου δεν κατάφερε να προκριθεί στους προημιτελικούς.

Στην προκριματικά του Ασιατικού Κυπέλλου 2007, πέτυχε δύο γκολ στη νίκη με 5-0 επί του Πακιστάν. Στη διοργάνωση, το Ομάν κέρδισε δύο βαθμούς, με την ισοπαλία με 1-1 εναντίον της Αυστραλίας και την ισοπαλία με 0-0 εναντίον του Ιράκ και έτσι δεν κατάφερε να προκριθεί στους προημιτελικούς.

Στα προκριματικά του Ασιατικού Κυπέλλου 2011, σημείωσε ένα γκολ στη νίκη επί της Ινδονησίας με 2-1. Το Ομάν απέτυχε να προκριθεί στο Ασιατικό Κύπελλο 2011.

### Προκριματικά Παγκοσμίου Κυπέλλου

Ο Μπασίρ έκανε δεκατρείς συμμετοχές στα προκριματικά Παγκοσμίου Κυπέλλου 2002, έξι στα προκριματικά του Παγκοσμίου Κυπέλλου 2006, επτά στα προκριματικά του Παγκοσμίου Κυπέλλου 2010 και έντεκα στα προκριματικά του Παγκοσμίου Κυπέλλου 2014. Το μοναδικό του γκολ για το Ομάν στα προκριματικά του Παγκοσμίου Κυπέλλου ήρθε στον πρώτο γύρο των προκριματικών του Παγκοσμίου Κυπέλλου FIFA 2010, στη νίκη με 2-0 επί του Νεπάλ.

Τον Φεβρουάριο του 2013, αμέσως μετά το 21ο Κύπελλο Αραβικού Κόλπου, ο Μπασίρ ανακοίνωσε την αποχώρησή του από την εθνική ομάδα.

Στατιστικά Εθνικής ομάδας
-------------------------

*Τα σκορ και τα αποτελέσματα αναφέρουν πρώτα τα γκολ του Ομάν.*

| Ημερομηνία | Τόπος | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- |
| 29 Ιουλίου 2001 | Αθλητικό Συγκρότημα Σουλτάν Καμπούς, Μουσκάτ, Ομάν |  Ιράκ | **1**-0 | 1-0 | Φιλικός αγώνας |
| 25 Σεπτεμβρίου 2003 | Ίντσον, Νότια Κορέα |    Νεπάλ | **1**-0 | 7-0 | Προκριματικά Ασιατικού Κυπέλλου 2004 |
| 25 Σεπτεμβρίου 2003 | Ίντσον, Νότια Κορέα |    Νεπάλ | **5**-0 | 7-0 | Προκριματικά Ασιατικού Κυπέλλου 2004 |
| 19 Δεκεμβρίου 2003 | Μουσκάτ, Ομάν |    Νεπάλ | **1**-0 | 6-0 | Προκριματικά Ασιατικού Κυπέλλου 2004 |
| 19 Δεκεμβρίου 2003 | Μουσκάτ, Ομάν |    Νεπάλ | **4**-0 | 6-0 | Προκριματικά Ασιατικού Κυπέλλου 2004 |
| 19 Δεκεμβρίου 2003 | Μουσκάτ, Ομάν |    Νεπάλ | **6**-0 | 6-0 | Προκριματικά Ασιατικού Κυπέλλου 2004 |
| 21 Δεκεμβρίου 2003 | Αθλητικό Συγκρότημα Σουλτάν Καμπούς, Μουσκάτ, Ομάν |  Νότια Κορέα | **3**-1 | 3-1 | Προκριματικά Ασιατικού Κυπέλλου 2004 |
| 28 Δεκεμβρίου 2003 | Στάδιο Ειρήνης και Φιλίας, Πόλη του Κουβέιτ, Κουβέιτ |  Υεμένη | **1**-1 | 1-1 | 16ο Κύπελλο Αραβικού Κόλπου |
| 11 Ιανουαρίου 2004 | Στάδιο Ειρήνης και Φιλίας, Πόλη του Κουβέιτ, Κουβέιτ |  Κατάρ | **1**-0 | 2-0 | 16ο Κύπελλο Αραβικού Κόλπου |
| 10 Απριλίου 2005 | Στάδιο Πρίγκιπα Αμπντουλάχ Αλ Φαϊσάλ, Τζέντα, Σαουδική Αραβία |  Σουδάν | **1**-1 | 4-1 | Ισλαμικοί Αγώνες Αλληλεγγύης 2005 |
| 12 Απριλίου 2005 | Στάδιο Πρίγκιπα Αμπντουλάχ Αλ Φαϊσάλ, Τζέντα, Σαουδική Αραβία |  Τατζικιστάν | **1**-0 | 3-0 | Ισλαμικοί Αγώνες Αλληλεγγύης 2005 |
| 16 Απριλίου 2005 | Στάδιο Πρίγκιπα Αμπντουλάχ Αλ Φαϊσάλ, Τζέντα, Σαουδική Αραβία |  Σαουδική Αραβία | **1**-0 | 1-2 | Ισλαμικοί Αγώνες Αλληλεγγύης 2005 |
| 6 Σεπτεμβρίου 2006 | Αθλητικό Συγκρότημα Σουλτάν Καμπούς, Μουσκάτ, Ομάν |  Πακιστάν | **2**-0 | 5-0 | Προκριματικά Ασιατικού Κυπέλλου 2007 |
| 6 Σεπτεμβρίου 2006 | Αθλητικό Συγκρότημα Σουλτάν Καμπούς, Μουσκάτ, Ομάν |  Πακιστάν | **4**-0 | 5-0 | Προκριματικά Ασιατικού Κυπέλλου 2007 |
| 17 Ιανουαρίου 2007 | Στάδιο Σεΐχη Ζάγιεντ, Άμπου Ντάμπι, ΗΑΕ |  Ηνωμένα Αραβικά Εμιράτα | **1**-0 | 2-1 | 18ο Κύπελλο Αραβικού Κόλπου |
| 1 Ιουλίου 2007 | Σιγκαπούρη |  Σαουδική Αραβία | **1**-1 | (Πεν.)1-1 | Φιλικός αγώνας |
| 8 Οκτωβρίου 2008 | Αθλητικό Συγκρότημα Σουλτάν Καμπούς, Μουσκάτ, Ομάν |    Νεπάλ | **1**-0 | 2-0 | Προκριματικά Παγκοσμίου Κυπέλλου 2010 |
| 20 Αυγούστου 2008 | Μουσκάτ, Ομάν |  Ουζμπεκιστάν | **1**-0 | 2-0 | Φιλικός αγώνας |
| 17 Δεκεμβρίου 2008 | Μουσκάτ, Ομάν |  Κίνα | **1**-0 | 3-1 | Φιλικός αγώνας |
| 10 Ιανουαρίου 2009 | Αθλητικό Συγκρότημα Σουλτάν Καμπούς, Μουσκάτ, Ομάν |  Μπαχρέιν | **1**-0 | 2-0 | 19ο Κύπελλο Αραβικού Κόλπου |
| 31 Δεκεμβρίου 2009 | Εθνικό Στάδιο Σιγκαπούρης, Καλάνγκ, Σιγκαπούρη |  Σιγκαπούρη | **1**–0 | 4–1 | Φιλικός αγώνας |
| 6 Ιανουαρίου 2010 | Στάδιο Γκελόρα Μπουνγκ Κάρνο, Τζακάρτα, Ινδονησία |  Ινδονησία | **1**-0 | 2-1 | Προκριματικά Ασιατικού Κυπέλλου 2011 |

Τίτλοι και διακρίσεις
---------------------

### Συλλογικές

* **Αλ Νασρ Σαλάλα**

* Πρωτάθλημα Ομάν : 2003-2004
* Κύπελλο Ομάν (2): 2000, 2002

* **Καντσία ΣΚ**

* Κύπελλο Πρίγκιπα του Κουβέιτ : 2006
* Κύπελλο Κουβέιτ : 2007

* **Αλ Γκαράφα ΣΚ**

* Πρωτάθλημα Κατάρ : 2007-2008
* Κύπελλο Σεΐχη Τζασίμ του Κατάρ : 2007

* **Αζμάν Κλαμπ**

* Λιγκ Καπ ΗΑΕ : 2012-13

### Εθνική ομάδα

* Κύπελλο Αραβικού Κόλπου:
	+ Νικητές: 2009
	+ Φιναλίστ (2) : 2004, 2007

Δείτε επίσης
------------

* Κατάλογος ποδοσφαιριστών με 150 ή περισσότερες διεθνείς συμμετοχές

Παραπομπές
----------

1. 1 2  «Fawzi Bashir Rajab Bait Doorbeen - Century of International Appearances». Ανακτήθηκε στις 4 Ιουνίου 2022.
2. ↑  «Gulf Cup16 - Kuwait 2003». goalzz.com.
3. ↑  «Gulf Cup 18 - Emirates 2007». goalzz.com.
4. ↑  «Gulf Cup 19 - Oman 2009». goalzz.com.
5. ↑  «QATAR VS. OMAN 2 - 1». soccerway.com.
6. ↑  «GULF CUP 2013». soccerway.com.
7. ↑  «ASIAN CUP QUALIFICATION 2004». soccerway.com.
8. ↑  «NEPAL VS. OMAN 0 - 7». soccerway.com.
9. ↑  «OMAN VS. NEPAL 6 - 0». soccerway.com.
10. ↑  «OMAN VS. KOREA REPUBLIC 3 - 1». soccerway.com.
11. ↑  «OMAN VS. THAILAND 2 - 0». soccerway.com.
12. ↑  «OMAN VS. IRAN 2 - 2». soccerway.com.
13. ↑  «ASIAN CUP 2004». soccerway.com.
14. ↑  «ASIAN CUP QUALIFICATION 2004». soccerway.com.
15. ↑  «OMAN VS. PAKISTAN 5 - 0». soccerway.com.
16. ↑  «OMAN VS. IRAQ 0 - 0». soccerway.com.
17. ↑  «ASIAN CUP 2007». soccerway.com.
18. ↑  «INDONESIA VS. OMAN 1 - 2». soccerway.com.
19. ↑  «ASIAN CUP QUALIFICATION 2011». soccerway.com.
20. ↑  «OMAN VS. NEPAL 2 - 0». soccerway.com.

Εξωτερικοί σύνδεσμοι
--------------------

* (Αγγλικά) Προφίλ Fouzi Basheer στο Soccerway
* Fawzi Bashir Αρχειοθετήθηκε 2016-03-06 στο Wayback Machine. στο Goal.com
* (Γαλλικά) «Προφίλ του Fouzi Bashir». *footballdatabase.eu*.